# Channa lucius

Channa lucius és una espècie de peix de la família dels cànnids i de l'ordre dels perciformes.

## Descripció

* El cos fa 40 cm de llargària màxima i presenta escates a la regió gular del cap, el ventre amb franges obliqües i cinc files d'escates entre la línia lateral i la base dels radis de l'aleta dorsal.
* Tant el cap com el cos tenen dues ratlles que van des de l'extrem del musell fins a la meitat de l'aleta caudal (una a la part superior i l'altra a la part inferior del cos), les quals, a mesura que el peix esdevé adult, es divideixen en 5-9 taques negres.
* Cap amb el perfil superior una mica còncau i amb una o dues fileres de dents canines sobre el prevòmer i els palatins.
* 37-41 radis tous a l'aleta dorsal i 25-30 a l'anal.
* 43-48 vèrtebres.
* 58-65 escates a la línia lateral i 5½ entre la línia lateral i la base dels radis de l'aleta dorsal.

## Reproducció

És un constructor de nius i ambdós progenitors col·laboren en la protecció d'ous i larves.

## Alimentació

És un depredador de superfície, el qual depèn del camuflatge per emboscar les seues preses (principalment, peixos), tot i que també es nodreix de granotes, gambetes d'aigua dolça i crancs.

## Hàbitat i distribució geogràfica

És un peix d'aigua dolça (pH entre 5,5 i 6), bentopelàgic, potamòdrom i de clima tropical (22 °C-26 °C), el qual viu a Àsia: els rierols i rius de corrent lent, rierols de bosc, llacs, estanys i pantans amb abundant vegetació aquàtica i plantes llenyoses submergides des de Tailàndia fins a Indonèsia (Sulawesi, Sumatra, Java i Borneo), incloent-hi Malàisia (Sarawak, Sabah i la Malàisia peninsular), Laos, el Vietnam, Cambodja i el sud de la Xina, incloent-hi la conca del riu Mekong a Laos.

## Estat de conservació

Les seues principals amenaces són la sobrepesca, la contaminació de l'aigua dels rius (agrícola, urbana i industrial) i la degradació del seu hàbitat com a resultat del desenvolupament urbà i de la sedimentació.

## Vida en captivitat

Li cal un estany o un gran aquari amb espais oberts per poder-hi nedar, amagatalls, lliure accés a la superfície per poder-hi respirar i, només si hom vol que es reprodueixi, àrees amb vegetació aquàtica.

## Observacions

És inofensiu per als humans, crepuscular o nocturn i es comercialitza fresc o, sovint, viu a Cambodja, ja que és la tercera espècie de peix més preuada com a aliment a l'Àsia sud-oriental (només superada per Channa micropeltes i Channa striata). A més, també és present al comerç de peixos ornamentals de Singapur.

## Referències

* ↑ Bleeker, P., 1852. Diagnostische beschrijvingen van nieuwe of weinig bekende vischsoorten van Sumatra. Tiental I - IV. Natuurkundig Tijdschrift voor Nederlandsch Indië, v. 3: 569-608.
* ↑ Weber, M. i L. F. de Beaufort, 1922. The fishes of the Indo-Australian Archipelago. IV. Heteromi, Solenichthyes, Synentognathi, Percesoces, Labyrinthici, Microcyprini. E. J. Brill, Leiden. V. 4: i-xiii + 1-410
* ↑ Günther, A., 1861. Catalogue of the fishes in the British Museum. Catalogue of the acanthopterygian fishes in the collection of the British Museum. 3. Gobiidae, Discoboli, Pediculati, Blenniidae, Labyrinthici, Mugilidae, Notacanthi. Londres. Cat. Fishes v. 3: i-xxv + 1-586 + i-x.
* ↑ Fowler, H. W., 1904. A collection of fishes from Sumatra. Journal of the Academy of Natural Sciences, Filadèlfia. Second series. V. 12 (pt 4): 495-560, Pls. 7-28.
* ↑ The Taxonomicon (anglès)
* ↑ Musikasinthorn, P. i Y. Taki, 2001. Channa siamensis (Günther, 1861), a junior synonym of Channa lucius (Cuvier in Cuvier and Valenciennes, 1831). Ichthyol. Res. 48(3):319-324.
* 1 2 Ismail, M. Z., 1989. Systematics, zoogeography, and conservation of the freshwater fishes of Peninsular Malaysia: Colorado State University, Ph.D. dissertation, 473 p.
* 1 2 Baird, I. G., V. Inthaphaisy, P. Kisouvannalath, B. Phylavanh i B. Mounsouphom, 1999. The fishes of southern Lao. Lao Community Fisheries and Dolphin Protection Project. Ministry of Agriculture and Forestry, Laos. 161 p.
* 1 2 Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.
* ↑ Courtenay, W. R., Jr. i J. D. Williams, 2004. Snakeheads (Pisces, Channidae) -- a biological synopsis and risk assessment. Circular, U. S. Department of the Interior, Geological Survey, núm. 1251: i-v + 1-143. «PDF».
* ↑ Southeast Ecological Science Center - USGS (anglès)
* 1 2 3 4 FishBase (anglès)
* 1 2 3 UICN (anglès)
* 1 2 3 4 Lee, P. G., P. K. L. Ng i W. K. Chan, 1994. The use of two non-multilative character determination menthods for studying the relationship of snakehead fishes (Teleostei; Channidae) in Singapore & Peninsular Malaysia. Proceedings of the Fourth Indo-Pac. Fish Conference, Bangkok, Tailàndia: 60-75.
* 1 2 3 Rainboth, W. J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, 265 p.
* ↑ Ecology Asia 2012 (anglès)
* ↑ Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.
* ↑ Baensch, H. A. i R. Riehl, 1991. Aquarien atlas. Bd. 3. Melle (Baixa Saxònia): Mergus, Verlag für Natur- und Heimtierkunde, Alemanya. 1104 p.
* ↑ Kottelat, M. i E. Widjanarti, 2005. The fishes of Danau Sentarum National Park and the Kapuas Lakes area, Kalimantan Barat, Indonesia. Raffles Bull. Zool. Supplement (13):139-173.
* 1 2 Vidthayanon, C., 2002. Peat swamp fishes of Thailand. Office of Environmental Policy and Planning, Bangkok, Tailàndia, 136 p.
* ↑ Vidthayanon, C., J. Karnasuta i J. Nabhitabhata, 1997. Diversity of freshwater fishes in Thailand. Office of Environmental Policy and Planning, Bangkok. 102 p.
* ↑ Monkolprasit, S., S. Sontirat, S. Vimollohakarn i T. Songsirikul, 1997. Checklist of Fishes in Thailand. Office of Environmental Policy and Planning, Bangkok, Tailàndia. 353 p.
* ↑ Tan, H. H. i P. K. L. Ng, 2005. The labyrinth fishes (Teleostei: Anabantoidei, Channoidei) of Sumatra, Indonesia. Raffles Bull. Zool. Supplement (13):115-138.
* ↑ Roberts, T. R., 1993. The freshwater fishes of Java, as observed by Kuhl and van Hasselt in 1820-1823. Zoologische Verhandelingen (Leiden). Núm. 285: 1-94.
* ↑ Roberts, T. R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* ↑ Kottelat, M., A. J. Whitten, S. N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Grinang, J. i K. K. P. Lim, 2004. Fishes. Sarawak Bau Limestone Biodiversity. Special Issue 6: 285-298.
* ↑ Doi, A., T. Iwata, M. Inoue, H. Miyasaka, M. S. Sabki i S. Nakano, 2001. A collection of freshwater fishes from the Rayu Basin of western Sarawak, Malaysia. The Raffles Bulletin of Zoology, v. 49 (núm. 1): 13-17.
* ↑ Kottelat, M. i K. K. P. Lim, 1995. Freshwater fishes of Sarawak and Brunei Darussalam: a preliminary annotated check-list. The Sarawak Museum Journal (New Series), v. 48 (núm. 69): 227-256.
* ↑ Parenti, L. R. i K. K. P. Lim, 2005. Fishes of the Rajang basin, Sarawak, Malaysia. Raffles Bull. Zool. Supplement (13):175-208.
* ↑ Lim, K. K. P., P. K. L. Ng i M. Kottelat, 1990. On a collection of freshwater fishes from Endau-Rompin, Pahang-Johore, Peninsular Malaysia. Bulletin of the Raffles Museum. Núm. 38 (núm. 1): 31-54.
* ↑ Kottelat, M., 1985. Fresh-water fishes of Kampuchea. Hydrobiologia 121: 249-279.
* ↑ Lim, P., S. Lek, S. T. Touch, S.-O. Mao i B. Chhouk, 1999. Diversity and spatial distribution of freshwater fish in Great Lake and Tonle Sap River (Cambodia, Southeast Asia). Aquat. Living Resour. 12(6):379-386.
* ↑ Zhu, S.-Q., 1995. Synopsis of freshwater fishes of China. Jiangsu Science and Technology Publishing House i-v + 1-549.
* ↑ Taki, Y., 1978. An analytical study of the fish fauna of the Mekong basin as a biological production system in nature. Research Institute of Evolutionary Biology Special Publications núm. 1, 77 p. Tòquio, el Japó.
* ↑ Taki, Y., 1974. Fishes of the Lao Mekong Basin. United States Agency for International Development Mission to Laos Agriculture Division. 231 p.
* ↑ Sidthimunka, A., 1970. A report on the fisheries survey of the Mekong River in the vicinity of the Pa Mong Dam site. Inland Fisheries Division, Department of Fisheries, Bangkok, Tailàndia. 75 p.
* ↑ Lim, K. K. P. i P. K. L. Ng, 1990. The freshwater fishes of Singapore. Singapore Science Centre, Singapur. 160 p.
* ↑ Tan, H. H. i K. K. P. Lim, 2004. Inland fishes from the Anambas and Natuna Islands, South China Sea, with description of a new species of Betta (Teleostei: Osphronemidae). The Raffles Bulletin of Zoology Suppl. Núm. 11: 107-115.
* ↑ GBIF (anglès)
* ↑ 2004-6 Aquaticcommunity.com (anglès)
* 1 2 Ng, P. K. L. i Lim, K. K. P., 1990. Snakeheads (Pisces: Channidae): Natural, history, biology and economic importance: Essays in Zoology, Papers Commemorating the 40th Anniversary of the Department of Zoology, National University of Singapore, p. 127-152.

## Enllaços externs

* AQUATAB (txec)
* BioLib (anglès)
* ION (anglès)